钦定古今图书集成/明伦汇编/皇极典/第204卷 > 《代张仁亶贺中宗登极表》吴少微
## 钦定古今图书集成/明伦汇编/皇极典/第204卷 > 《代张仁亶贺中宗登极表》吴少微

臣仁亶言：“今月一日，春官牒至皇帝陛下去月二十
五日光临宝极，诞告万方，亿兆群生，抃舞欣贺。中贺。
臣闻皇天爱人，则有非常之主；圣人受命，必复先王
之业。伏惟皇帝陛下明德动天，辑宁国家，张乾坤之
重位，绍文武之耿光。日月再贞，正朔惟序，百神启祐，
九服咸若。天下元元，不胜庆戴。臣夙仕皇朝，被荷恩”
化，荏苒勤役，复遇圣朝，枝朽再生，庆抃之情，特万恒
品。臣忝庆州域，未获驰贺阙庭。